Setu echu ur bloavezh all gant Patrick Jane ha skipailh ar CBI. Evel boaz e vo dreist-holl enklaskoù un tamm iskis ha leun a fent. D’ur mare bennak avat e vo lazhet ur flik gant ur paotr a seblant bezañ o sikour Red John. War var diskuilhañ traoù da Jane e vo lazhet, e savadur ar CBI! Eil hanter ar bloavezh a vo diazezet (en un doare skañv eveljust) war ar fed e vefe un treitour e-touez an dud a oa er savadur d’ar mare-se hag a felle dezhañ gwareziñ Red John. Da gentañ e vez kredet eo Madeleine Hightower peogwir he doa bet un istor karantez gant ar flik lazhet. Ret e vo dezhi tec’hout.